Dobrý deň,

dovoľte nám preposlať Vám informácie od Železničnej spoločnosti Slovensko, a. s., (ZSSK), v súlade s usmerneniami Ústredného krízového štábu.

ZSSK mení grafikon a uľahčuje vrátenie cestovných dokladov. **Už od zajtra – 13. 03. 2020 sa pripravte na nasledujúce výrazné obmedzenia:**

**BRATISLAVA**  – Na základe rozhodnutia vlády SR a Ústredného krízového štábu (ÚKŠ) Železničná spoločnosť Slovensko (ZSSK) v reakcii na aktuálnu krízovú situáciu a snahu zamedziť šírenie nového koronavírusu pripravuje kroky, ktoré sa v najbližších dňoch dotknú cestujúcich vo vnútroštátnej i v medzinárodnej preprave. Tie súvisia aj s viacerými nariadeniami a rozhodnutiami ÚKŠ.

**Počnúc zajtrajším dňom, t. j. 13. 3. 2020, je od 07:00 zastavená akákoľvek verejná medzištátna vlaková preprava zo a do Slovenskej republiky na všetkých hraničných priechodoch so všetkými susednými krajinami.** **Vnútroštátne vlaky budú od soboty 14. 3. 2020 premávať každý deň do odvolania výlučne podľa grafikonu, ktorý platí štandardne počas soboty.**

Celkovo pôjde o dočasnú redukciu v objeme zhruba 33 % dopravných výkonov. Ministerstvo dopravy a výstavby (MDV SR) vydalo nasledovné opatrenia, ktoré budú realizované v noci zo soboty na nedeľu (od 15. 3. 2020).

**VNÚTROŠTÁTNA OSOBNÁ DOPRAVA VŠEOBECNE:**Všetky vnútroštátne vlaky budú premávať podľa nasledovných pravidiel:
**•** Ak má podľa cestovného poriadku vlak premávať v pracovných dňoch, počas dočasnej redukcie premávať nebude.
**•** Ak má podľa cestovného poriadku vlak premávať len v nedeľu a vybrané dni, počas dočasnej redukcie premávať nebude.
**•**Ak má podľa cestovného poriadku vlak premávať len v pondelok, piatok alebo v nedeľu a vo vybrané dni, počas dočasnej redukcie premávať nebude.
**•** Ak má podľa cestovného poriadku vlak premávať v určitom sezónnom období (napr. počas prázdnin, v lete a pod.), počas dočasnej redukcie premávať nebude.
**•** **Ak má podľa cestovného poriadku vlak premávať počas víkendových dní, počas dočasnej redukcie bude premávať denne.
• Ak má podľa cestovného poriadku vlak premávať počas pracovných dní a v sobotu, počas dočasnej redukcie bude premávať denne.
• Ak má podľa cestovného poriadku vlak premávať denne, počas dočasnej redukcie bude premávať rovnako denne.**

**MEDZIŠTÁTNE OSOBNÉ A REGIONÁLNE VLAKY (Os, REX)**Spoje na týchto traťových úsekoch budú redukované nasledovne:
**•** na traťovom úseku **Bratislava – Marchegg** budú zrušené **bez náhrady**,
**•** na traťovom úseku **Kúty – Břeclav** budú zrušené **bez náhrady**,
**•** na traťovom úseku **Vrbovce – Velká nad Veličkou** budú zrušené **bez náhrady v úseku Vrbovce – Javorník nad Veličkou zastávka**,
**•** na traťovom úseku **Vlársky průsmyk – Horné Srnie** budú zrušené **bez náhrady**,
**•** na traťovom úseku **Čadca – Mosty u Jablunkova** budú zrušené **bez náhrady**,
**•** na traťovom úseku **Skalité – Zwardoň** budú zrušené **bez náhrady v úseku Skalité-Serafínov – Zwardoń**,
**•** na traťovom úseku **Bratislava-Petržalka – Rajka** budú zrušené **bez náhrady**,
**•** na traťovom úseku **Bratislava-Petržalka – Kitsee** budú zrušené **bez náhrady**,
**•** na traťovom úseku **Čierna nad Tisou – Čop** budú zrušené **bez náhrady**.

**MEDZIŠTÁTNE DIAĽKOVÉ SPOJE (EC, IC, R, Ex, railjet, EN, SC, RJ):
•** Linky **Bratislava – Praha** budú na traťovom úseku Kúty – Břeclav zrušené bez náhrady.
**•** Linky **Bratislava – Budapešť** budú na traťovom úseku Štúrovo – Szob zrušené bez náhrady.
**•** Linky **Žilina/Púchov – Praha** budú na traťovom úseku Žilina – Púchov – Horní Lideč zrušené bez náhrady.
**•** Linky **Žilina – Ostrava/Praha** budú na traťovom úseku Čadca – Mosty u Jablunkova zrušené bez náhrady.
**•** Vlaky **IC 44/45** budú vedené len v úseku Košice – Bratislava-Nové Mesto a späť.
**•** Linky **Bratislava – Viedeň** budú na traťovom úseku Kittsee – Bratislava hl. st. zrušené bez náhrady.
**•** Linky na traťovom úseku **Košice – Čierna nad Tisou – Čop** budú zrušené bez náhrady.
**•** Linky **Košice – Budapešť** v úseku Košice – Hidasnémeti budú zrušené bez náhrady.
**•** **Vlaky s označením 130, 131, 240, 241, 242, 243, 284, 285, 442, 443, 476, 477 budú zrušené bez náhrady v celej trase na území Slovenskej republiky.**

### **Nadväznosti spojov v zahraničí si, prosíme, overte u zahraničných dopravcov.**

**ZSSK v tejto súvislosti pristupuje k umožneniu vrátenia cestovných dokladov bez sankcie za vrátenie cestovného dokladu (storna) v prípade zakúpených dokladov na všetky zrušené medzinárodné spojenia s dátumom cesty od 13. 3. 2020.**

ZSSK pri tvorbe opatrení v súvislosti s koronavírusom naďalej spolupracuje so štátnymi orgánmi a dodržiava usmernenia hlavného hygienika. Krízový štáb ZSSK pravidelne na dennej báze zasadá, aby dokázal identifikovať všetky možné riziká v súvislosti so šírením koronavírusu a následne zaviedol také opatrenia, ktoré prispejú k ich zmierneniu.

V súvislosti so zabezpečovaním osobnej dopravy ZSSK zaviedla:
**•** zvýšenú frekvenciu dezinfekcie všetkých železničných vozidiel nad rámec bežného čistenia (okrem bežnej dezinfekcie toaliet sa navyše dezinfikujú madlá, tlačidlá, kľučky, odpadkové koše a pod.),
**•** dezinfekciu rušňov,
**•** úplnú dezinfekciu interiéru vozidiel ozónom,
**•** dezinfekciu vozidiel chlórom,
**•** informovanie verejnosti prostredníctvom informačných plagátov na staniciach a vo vlakoch.

**Uvedené informácie si môžete pozrieť, alebo preposlať na nasledujúcom linku:** <https://www.zssk.sk/aktuality/obmedzenia-zeleznicnej-dopravy-pre-koronavirus/>

Zároveň si Vás dovoľujeme požiadať o poskytnutie tejto informácie,  čo najväčšiemu počtu orgánov, organizácií a dotknutej verejnosti.

V prípade akýchkoľvek zmien Vás budeme  **čo najskôr** informovať, prostredníctvom webového sídla župy alebo e-mailom.

Ďakujeme za spoluprácu a súčinnosť.

S pozdravom

       Ing. Gabriela Tisoňová, PhD.

       vedúca oddelenia dopravnej obslužnosti, kontroly a analýz

       odbor dopravy

■   Žilinský samosprávny kraj

■   Komenského 48, 011 09 Žilina, Slovenská republika

■   +421 41 5032 223; 0915867847

■   gabriela.tisonova@zilinskazupa.sk

■   [www.zilinskazupa.sk](http://www.zilinskazupa.sk/)



...a budeme radi, ak si nás pridáte medzi priateľov na  alebo 

Informácie, ktoré sú obsahom tejto správy elektronickej pošty a všetky pripojené súbory a prílohy sú dôverné. Táto správa elektronickej pošty je určená výhradne zamýšľanému adresátovi. Prístup akejkoľvek inej osoby k nej je neoprávnený. V prípade, že nie ste zamýšľaným adresátom tejto elektronickej správy, akékoľvek jej zverejnenie,